รู้สึกชาผิวหนังข้างหลังข้างซ้ายประมาณ1กำมือ เหมือนมีตัวอะไรมาไต่หลังเบาๆ แปปเดียวก็หายแล้วอีกพักก็กลับมาเป็นอีก เป็นมาได้เกือบอาทิตย์แล้วครับ พอวันนี้เริ่มชาน้อยกว่าเก่าแต่ก็ยังรู้สึกได้ ผมไม่มีอาการปวดหลังปวดขา ส่วนมากจะนั่งก้มหน้าเล่นโทรสับบ่อยครับ จะกลับมาปกติไหมครับ
สวัสดีค่ะ อาการชาบริเวณหลังข้างซ้าย เหมือนมีตัวอะไรมาไต่ดังกล่าวมานั้น อาจจะเป็นอาการชาจาก ปลายเส้นประสาทอักเสบที่เกิดจากการถูกกดทับนานๆ การขาดวิตามินบีหรือเป็นเบาหวาน ความผิดปกติในสมองทำให้รับรู้ความรู้สึกผิดปกติ แต่มักเป็นชาหนาๆเหมือนไม่รู้สึกอะไร หรือเกิดจากการมี.กล้ามเนื้ออักเสบ ซึ่งอาจทำให้มีอาการปวดบริเวณกล้ามเนื้อที่ออกแรงมาก สัมพันธ์กับท่าทาง และอาจทำให้ชาร่วมด้วยได้ในเบื้องต้นพักการใช้งานบริเวณดังกล่าว งดการยกของหนักๆ ฝึกยืดเหยียดกล้ามเนื้อหลังการใช้งาน ถ้าเป็นเรื่องกล้ามเนื้อหรือเส้นประสาทอักเสบที่เป็นไม่มาก อาจทุเลาลงได้หลังได้พัก แต่ถ้ามีอาการเป็นมากจนรบกวนการใช้ชีวิตประจำวัน ปวดมากขึ้นเรื่อยๆ กินยาไม่ทุเลา หรือมีความผิดปกติของระบบประสาทอื่นๆร่วมด้วยเช่น แขนขาอ่อนแรง ใบหน้าเบี้ยว พูดไม่ชัด ควรไปพบแพทย์